Sydals kommune

Sydals kommune er en tidligere kommune i Sønderjyllands amt i Danmark. Kommunen ble dannet ved kommunalreformen i 1970, men ble oppløst ved regionreformen 2005-07 og innlemmet i den nye Sønderborg kommune i Region Syddanmark.

Den tidligere kommunen ligger sør på øyen Als, øst for Jylland. 

Administrativt sentrum var byen Høruphav, andre byer i kommunen var Hørup, Lysabild, Mommark, Skovby og Sønderby.

På østsiden av kommunen  ligger Lillebælt, i sørdøst Østersjøen og i sør Flensborg fjord som går over i Østersjøen.  Den sørvestre delen av kommunen består av et nes kalt Kegnæs.

Sydal har en fergeforbindelse mellom Mommark og Ærø (Søby).

Kommunen oppstod etter kommunalreformen i 1970 da Hørup Sogn, Kegnæs Sogn, Lysabild Sogn og Tandslet Sogn (alle i Als Sønder Herred) ble slått sammen.

 Borgermestre 
 Jens Peter Kock (Lokal liste) 1990–2006
 Thomas Jacobsen (Lokal liste) 1982–1989
 Svend Ove Jensen (Lokal liste) 1970–1981

 Referanser 


Kilder
 Fil med informasjon om sogn og kommuner
 Kommuner i tall fra Danmarks Statistik

Eksterne lenker
 Kommunens offisielle nettsted
 Den nye kommunens offisielle nettsted 

Kategori:Kommuner i Sønderjyllands amt